Hej Jeg er kommet i tvivl, for dyrlægen siger ok for at give min meget akut forfangne hoppe kraftfoder. Hun vil ikke spise hø eller wrap. Forfangenheden er nemlig ikke foderrelateret, og derfor kan hun godt tåle kraftfoder. Hun havde tilbageholdt efterbyrd, og på trods af dyrlægebehandling, så må der have været en rest i børen, så nu betyder, at hun står akut forfangen. Samtidigt er der jo et føl, som skal die, og jeg er bekymret for, om hun danner nok mælk i hendes tilstand, når hun intet æder. Hun drikker dog rimeligt. Andre der har erfaringer med den type forfangehed med føl ved fod? vh dorte
Jeg har kendt en hest, som blev forfangen uden at det var foderrelateret. Dengang skyldtes det for voldsom ridning på for hård bund (læs galop på asfalt......). Der måtte hesten få normalt foder. Held og lykke med dem begge to  Hilsen Daniela
Kun lige det med at den ikke vil spise hø, uden at kende mere til situationen, har jeg haft en ifolet hoppe med samme problem. Der hjalp det at give 0 grass og lucerne, det kan blandes. Og så så meget træstof-foder, man kan stoppe i dem, grønpiller, roer, evt. fiberpiller. Min blev også forfangen efter at have fået føl, men der fik hun mundkurv på efter en time, skulle lige købe en først. 
Pre Alpin Senior fra St. Hippolyt. Det er et forarbejdet stråfoder som nærmest kommer i falger i sække. Det er specielt til heste med dårlige tænder eller fordøjelse. Det er åbenbart meget velsmagende og let at omsætte. Og så er det let at blande et par håndfulde i kraftfoder eller mash. Brugte det selv en overgang til en hest med tandproblemer og den var meget glad for det. Hun er iøvrigt gammel forfangenhedshest fra en tur i kraftfoderet og Pre Alpinen provokerede ikke noget. Er din hest smertedækket? Det kan evt være pga smerter hun ikke vil spise sit foder. Men det har dyrlægen vel styr på? Jeg ville også bare fodre din hoppe så normalt som muligt i det omfang hun vil spise. Mvh Tina
Øv hvor trælst Dorte. Jeg var jo turen igennem for to år siden, på trods af hele efterbyrden kom ud indenfor en time, så blev hun af en eller anden årsag uren og fik en kæmpe børforgiftning. Jeg nåede da allerede at opfange noget var galt på anden dagen om aftenen, da jeg synes hun gik lidt mærkeligt, og næste mor ømmede hun sig når jeg drejede hende rundt, ellers normal.  Vi satte i fuld gang med behandling, som I helt sikkert også har gjort, ud over det lagde vi et tykt lag sand i boksen, dog med et par meter med spåner i den ene ende så føllet kunne putte der, hvis den ønskede det. Mine folebokse er 6 meter lange. Sandet køler, og derved er med til dæmpe øget blodforsyning, samtidig med de kan aflaste ved at bore hovene ned i det. Vi satte hø op i høbolde to steder i boksen, så hun kunne stå oppe med hoved at spise, så hun ikke skulle stå med hoved nede og lægge vægt på forbenene, og så satte min kæreste to ekstra krybber op forskellige steder i boksen, så hun kunne få vand flere steder i boksen end normalt. Med andre ord, vi sørgede for der var hø og vand indenfor rækkevide hele tiden, uden hun behøvedede at yde noget for at komme til det. Derudover stod hun med is på to gange om dagen, og ellers køleler. Hun måtte også gerne få foder, vitaminer og mineraler er faktisk ret vigtige under akut forfanghed, det viste jeg ikke, og så satte vi hende på HorseLux Easy, som er lav i sukker og stivelse, og som de er dækket ved små mængder. Det havde vi stående, fordi jeg stadig forhandlede foder dengang. Hun fik normalt Marstall Zucht. Efter fjorden dage kom hun på fold og blev græsset normalt ind, og gået på græs helt normalt siden da, og sidste sommer hvor hun jo ikke havde føl, og hun blev godt sommer tyk, uden problemer. Min dyrlæge, Peter fra Ansager, siger også at når det er en forfanghend forårsaget af forgiftning, så skal man ikke være nervøs for græs og foder, de har ikek større chance for reagerer på det end normalt. Min nåede aldrig at blive rigtig forfangen, hun kom heller aldrig til at stå som en forfangen hest, fordi vi var så hurtige at få taget det i opløbet, og så jo også gav hende behandling som om hun var det, altså gjorde alt og tog ingen chancer. Min hun spiste heller ikke super meget hø i starten, og gik også lidt fra vandet, men hun er generelt ikke en der drikker meget i forhold til andre, og hun havde altså rigeligt med mælk. Jeg ville prøve at give hende et lavt stivelses holdigt foder, bare for en sikkerheds skyld, og så hun får noget. Ekstra lucerne eller Green O Grass Light, mener der er noget der stadig hedder sådan, kunne måske være en god ide. Sørge for hun får sine vitaminer og mineraler, vi gav ekstra ved siden af foderet, og så ville jeg gøre høet nemt tilgængeligt for hende. Jeg håber meget din hoppe kommer sig fuldstændigt, og jeg ved ikke om du kan bruge noget fra min historie, men nu har du i alle fald fået den. Held og lykke med hende, det skal nok gå godt  Annette